Dit was goed om buite die dorp te bly, weg van al die besige strate en baie mense gedurende die Covid-pandemie. Die eenhede is wonderlik toegerus met alles wat 'n mens kan nodig kry tydens jou verblyf. Ons het baie veilig gevoel en die eenhede is baie skoon en netjies. Die eienaars was gasvry, vriendelik en baie behulpsaam. Ons sal vir seker weer daar gaan bly en sal die verblyf vir baie ander aanbeveel. Baie dankie!
Die eenheid is klein maar volledig toegerus as selfsorg. Dit is netjies en daar is 'n paar pluspunte waaraan die eienaars aandag gee om dit net so 'n klein bietjie meer spesiaal maak. Die ligging is uitsonderlik en daar is baie ruimte vir die siel om te sweef.
Arundel Studios het 'n pragtige uitsig en is 'n entjie buite die dorp geleë. Die verblyf en kombuis is keurig ingerig met alles wat nodig is, asook die stoep met 'n ingeboude braaier. Die huisies is teen 'n helling geleë met 'n uitsig op die berge op pad na Golden Gate.
Die plek is baie skoon en vreeslik mooi uiteengesit. Die eienaar het ons baie vriendelik ontvang en toe hulle gehoor het dat ons pas getroud is, het hulle ons bederf met 'n bottel sjampanje! Hulle het ons ook verskeie gratis dienste aangebied. Oor die algemeen was dit 'n wonderlike ervaring gewees. Ons sal nooit weer op 'n ander plek bly as ons in Clarens kuier nie.
Arundel Studios het alles wat nodig is. Die kaggel is 'n wenner, veral as dit koel is. Die uitkyk is asmerowend mooi en dra by tot die rustige atmosfeer. Dit is 'n vakansie wat ons nooit sal vergeet nie.
Ons het ons 25ste huweliksherdenking die naweek by Arundel gehou. Dit was so mooi, rustig en als wat ons begeer het vir die naweek.
Jy gaan grondpad ry, so jou kar gaan vuil word - maar die stilte is dit werd! Die kaggel in die winter is 'n wenner - maar jy gaan moet settle vir 'n warm stort, eerder as 'n bad. Enigste negatief is dat Clarens so klein is soos die foto's beduie en dit beteken dat as die ouens jou waarsku dat jy moet inkopies doen in Bethlehem, dan joke hulle nie - net die bare basics beskikbaar in Clarens - wat beteken jou braai gaan teleurstel tensy jy vleis saam bring. Arundel sal my vir seker weer sien - lekker gerus!
Ons het heerlik gebly. Plekkie is baie goed toegerus. Die kaggel was onmisbaar. Daar is 'n groot stoof en oond, ruim slaapkamer met leefarea. Mens lê in die bed en kyk hoe die son opkom. Daar is ook 'n heerlike stoepie en baie privaatheid.
Netjies, skoon, vriendelik, alles wat nodig is in 'n baie mooi omgewing met lekker staproetes en baie fotogeleenthede.
Alles wat jy mag nodig kry in die studio beskikbaar - ingesluit steak messe. Elke dag ten minste een van die staproetes gestap en baie tyd op die roetes spandeer om foto's te neem. Die piekniekplek teen die rivier is baie mooi. Sal vir seker weer hier bly as ons in die omgewing is.
Arundel Studios is pragtig en gemaklik toegerus met 'n fantastiese uitsig. Dit was baie maklik om die plek te kry en baie naby aan Clarens, maar werklik ver genoeg uit die dorp vir 'n rustige en ontspannende paar dae.
Ons was regtig baie beïndruk met die plekkie. Ons sal net twee voorstelle wil maak aan die eienaar; swemgeriewe en steak messe. Verder was dit 'n belewenis om die natuurskoon rondom ons te kon sien! Ons sal beslis weer hier kom bly!
Ons het die tydjie by Arundel verskriklik geniet. Die studios was baie goed toegerus, netjies en vreeslik skoon! Ons sal beslis weer 'n draai maak!
Fantastiese verblyf. Stil en baie mooi natuurskoon. Weg van almal af maar tog naby Clarence. 'n Waaier sou welkom wees.
Die stilte en die uitsig is oorweldigend. Heerlik om net op die stoep te sit met koffie en beskuit terwyl die son sy groot verskyning maak. Sal weer 'n draai kom maak.
Studio is baie netjies en keurig, alles wat nodig is, is daar, behalwe miskien 'n TV, maar ek neem aan dis die idee om die rustigheid van die natuur te ervaar. En dan natuurlik die fantastiese uitsig. 'n Bietjie persoonlike aandag sou nice gewees het. Maar oor die algemeen 'n baie lekker ervaring.
Studio is gerieflik, netjies en toegerus met alles wat jy nodig het. Die studio het 'n ook 'n pragtige uitsig oor die berge vanaf die balkon.
Vreedsame plekkie buitekant die mooi Clarens met 'n pragtige uitsig oor die vallei en berge. Sal weer daar gaan bly.
Ons het ongelooflik lekker gebly by Arundel - sal vir seker weer gaan. Baie mooi uitsig en baie mooi blyplek - baie rustig. 'n Bietjie meer hout vir die kaggel sou waardeer word, maar kan gelukkig in Clarens hout koop.
Onbeskryflike uitsig. Netjies en skoon. Gerieflike braai area. Ruim. Perfekte wegbreek vir jou en jou eggenoot.
Arendale is 'n pragtige mooi plek waar jy lekker kan rus weg van die geraas van die besige lewe en naby genoeg as jy iets wil gaan doen in Clarens Baie mooi view oor die berge en lekker braai geriewe 'n veilige skoon plekkie met alles wat jy nodig het. Baie dankie.
Dit is 'n lieflike plekkie om te bly. Miskien kan hulle kyk na afdakkie by die stoep vir wanneer dit reën, sodat mens nogsteeds kan braai of dalk net die stoep glasdeure kan oopmaak sonder dat dit in reën. Ons sal beslis weer daar gaan bly. Pragtige uitsig en goed toegerus. Baie dankie vir weereens vir heerlike sielerus.
Ons was aangenaam verras dat die eenheid selfs nog mooier as op die foto's was, met 'n lieflike uitsig oor die berge. Heerlik stil en rustig - ver van 'n pad of geraas van verkeer! Ons was gelukkig dat niemand in die eenheid langsaan was terwyl ons daar was nie. Ons enigste onsekerheid vir 'n volgende bespreking is dat ons nie besef het toe ons bespreek het, dat die twee studios aanmekaar vas is nie. Ons is dus nie seker hoe stil en rustig dit nog steeds sal wees as daar mense langsaan is wat raserig is nie. Die enigste ander minale steuring was dat die huis langs studio 1 'n Jacuzzi het wat die bure soms in die aande aangesit het, en dan vir 'n rukkie 'n bietjie van 'n dreun-klank veroorsaak het, tesame met hulle gesels buite hulle huis. Dit was egter regtig 'n kleinigheid en het nie lank aangehou nie. Sal dit beslis aanbeveel en weer gaan! Ons sal probeer om weer in die week te gaan wanneer die eenheid langsaan hopelik weer sal oop wees.
Ons verblyf by Arundel was net wat twee stadsjapies nodig gehad het. Die omgewing is rustig, die uitsigte ongelooflik en die blyplekkie toegerus met als wat mens kan benodig. Die WiFi was beslis 'n onverwagte bonus, en ons kon die Saterdag toe die weer sleg was lekker opkrul en fliek kyk met die kaggel wat brand. Arundel sal ons vir seker weer sien.
Baie lekker gekuier. Alles wat jy nodig het was in die eenheid, tot filterkoffie met 'n plunger! Die stilte was die beste.
Arundel studios is 'n baie goed toegeruste, snoesige plekkie, met 'n pragtige uitsig. Dit is 5 km, 10 minute se ry van die middel vam Clarens af.
Ons het vir twee aande in Studio 2 gebly. Die prosedure om die sleutel op te tel (en af te laai) in Clarens, was pynloos. Akkommodasie was skoon met als wat jy kan nodig kry. Die grondpad was ook nie 'n probleem soos deur ander resensies beskryf nie. Stil, wonderlike uitsig en naby genoeg aan Clarens as jy dalk bietjie meer aksie wou hê. Sal die verblyf definitief aanbeveel.
Plek is baie netjies en die ligging is ongelooflik. Mens kan wyd sien en voel so vry daar. Dis 'n perfekte plekkie.
Die instansie was silwerskoon met alles wat 'n mens sal benodig as jy weggaan. Ons het 'n fantastiese uitsig op die berge gehad en kon lekker picnic hou onder by die rivier.
Wow, wat 'n great plek net om te gaan rus en die stilte en mooi uitsig te gaan geniet. Ek beveel dit aan vir enige iemand. Dis baie netjies en die studio is pragtig met absoluut alles wat jy benodig. Sal verseker teruggaan soontoe.
Ek sal definitief Arundel Studios aanbeveel. As daar een ding is wat ek kan uitlig, ek het gesien daar is 'n tipjar vir die cleaner en gardener. Ons het aangeneem die plekkie gaan skoongemaak word daagliks agv die tipjar. Niemand het die eenheid kom skoonmaak nie. Dit sal lekker wees om die opsie te hê dat iemand die plekkie kom skoonmaak, selfs al betaal mens 'n paar rand ekstra.
Ek het gevind die bed se matras is nie meer so lekker nie, die "springs" het in ons rug gesteek en het gemaak dat ons nie so lekker kon slaap nie. Die warm kombers het nie gewerk nie, en het nie genoeg komberse gehad nie. Maar ek sal vir seker teruggaan na die plekkie toe, wil graag in die somer 'n draai daar gaan maak. Die vuurmaakplekkie in die kamer is wonderlik. As jy 'n romantiese atmosfeer wil skep is Arundel Studios vir seker die plek.
Die studio is baie netjies en skoon en baie goed ingerig vir gemak vir twee persone. Ons het die pragtige uitsig baie geniet en die hout wat voorsien was vir die kaggel het handig te pas gekom om 'n heerlike vuurtjie te maak om die koue weg te dryf. Dis baie romanties met die kerse oral in die studio en ons sal dit ten sterkste aanbeveel vir mense wat van die natuur hou en dit kan waardeer. Die speletjies en leesstof wat tot besoekers se beskikking is, was ideaal om mens besig te hou. Ons beplan reeds aan ons volgende besoek!
Die huisie was verby oulik net as jy wil hê om weg te breek en die kaggel in die winter sit net die tjerrie op die koek. Ons het sowaar baie lekker gebly en ek sal enige tyd weer terug gaan.
'n Heerlike winter wegbreek-naweek vir twee! Knus voor die kaggel met 'n lekker boek en 'n glasie rooiwyn.
Baie oulike, netjiese kamer. Besondere aandag is aan die details gegee in die kombuisie, slaapkamertjie en badkamer. Doodse stilte (afgesien van een aand se lawaai in 'n naby geleë huis). Pragtige natuurskoon. Sal definitief Arundel Studios weer besoek!
Ons het bedags die omgewing verken en was hoofsaaklik snags by die studio. Daar is twee, klein studio's teen mekaar. Arundel is lieflik geleë! Dis stil en rustig met die plaaslike naweek-inwoners wat met hulle honde in die veld stap. Ons het die mooiste volmaan tussen die koppe sien opkom, die helder sterre geniet en die sonsopkoms vanuit die bed lê en waardeer! Ons het in die omgewing gery, gestap en voëls gekyk. Die studio is baie goed toegerus al is daar effens min pakplek vir kruideniersware. Onthou asseblief dat alle oppervlakke baie glad is! Onthou ook om iets warms vir die aand te neem: die aande kan selfs in die somer nogal koel raak. Die studio is warm. Dit het 'n plat, sementdak wat baie warm bak gedurende die dag. Dis heerlik om saans buite te sit en braai. Die bure in die studio langsaan is egter merkbaar naby en ons maak inbreek op mekaar se privaatheid. Mens deel bv. dieselfde skoorsteen en die stoep lig verlig sommer albei plekkies. Dis jammer dat die plekkie nie op enige stadium tydens die naweek skoongemaak is nie. Die asblik wat die twee studio's deel, het onsmaaklik vol geword. Daar is nie voorsiening om self die braaiplekke skoon te maak nie en die braaiplekke moes eintlik ook skoongemaak gewees het. Die bestuurder, Gavin, het geen navraag gedoen i.v.m. met ons verblyf nie. Toe die 'bure' weg is, het ons selfs nog lekkerder gebly! Ons kan Arundel sterk aanbeveel!
Ons het baie lekker by Arundel Studios gebly. Die grondpad om daar te kom is in goeie kondisie en baie kort. Daar is slegs 'n stort in die eenheid maar die buitebad was groot pret vir ons dogtertjie. Die skaduwee areas is min vir 'n kleinding om in te speel, maar voor die hoofhuis het sy lekker rondgehardloop. Die eenheid word slegs elke tweede dag skoongemaak. Dit het egter goed ingepas by ons vakansie. Die braaihout wat voorsien is was van die beste en droogste waarmee ek in 'n lang tyd gebraai het. Die uitsig is fantasties en die piekniekplek langs die rivier was 'n fees. Dankie vir die gasvryheid.
Het lekker gebly in die eenheid en sal weer daarheen terugkeer. In ag genome dat die eenheid vir twee persone voorsiening maak, is pakplek en hangplek beperk in beide die badkamer en wooneenheid. Die kaggel is 'n wonderlike "feature" in so 'n koue area. Ons het tydens die gebruik van die gasstoof vermoed dat daar 'n lekplek by die gasbottel in die kas is (gasreuk). Ons het dit dus so min moontlik gebruik, en die bottel andersins toegedraai gehou. Andersins was dit 'n heerlike naweek in 'n uitsonderlike mooi ligging.
Ongelooflike mooi plekkie in die middel van die rustigheid. Baie dankie vir die heerlike tyd, verlang terug na die oggende se koffie op die stoep.